pythainlp/thai_wikipedia_clean_20230101 huggingface dataset:
มีจำนวน 5 ขบวน หยุดสถานี 4 ขบวน
มีจำนวน 4 ขบวน หยุดสถานี 3 ขบวน
ประวัติสถานีรถไฟวังโพ.
สถานีรถไฟวังโพ สร้างในช่วงหลังสงครามโลกครั้งที่2 เปิดใช้งานเดินรถครั้งแรกวันที่ 1 เมษายน พุทธศักราช 2495 หรือคริสต์ศักราช 1952 ในช่วงที่ 2 ของการฟื้นฟูเส้นทางรถไฟสายน้ำตก(หนองปลาดุก-น้ำตก) ระหว่าง สถานีรถไฟกาญจนบุรี - สถานีรถไฟวังโพ ระยะทาง 61 กิโลเมตร โดยในช่วงนี้มีสะพานเหล็กข้ามแม่น้ำแควใหญ่ สะพานเลียบแม่น้ำแควน้อย และภูเขาถ้ำกระแซ ที่เป็นอุปสรรคสำคัญในการฟื้นฟูในช่วงเส้นทางนี้ เป็นสถานีประจำอำเภอไทรโยค
เดิมเคยมีทางสามเหลี่ยมกลับรถจักร (สร้างหลังปี 2496) มีงวงเติมน้ำ สำหรับเติมน้ำรถจักร c56 มีถังน้ำเก่า เคยมีทางแยกไปริมแม่น้ำแควน้อย
หลอดเลือดแดงหัวใจซ้าย
หลอดเลือดแดงหัวใจซ้าย หรือ หลอดเลือดแดงเลฟต์โคโรนารี ( ย่อว่า LCA) เป็นหลอดเลือดแดงที่แยกออกมาจากเอออร์ตาเหนือลิ้นเอออร์ตา และส่งเลือดไปเลี้ยงยังด้านซ้ายของหัวใจ นอกจากนี้ยังถูกเรียกว่า หลอดเลือดแดงหัวใจหลักซ้าย ( ย่อว่า LMCA) และก้านหลักซ้าย ( ย่อว่า LMS) โดยหลอดเลือดนี้เป็นหนึ่งในบรรดาหลอดเลือดแดงหัวใจ
แขนง.
โดยทั่วไปแล้วหลอดเลือดแดงนี้จะทอดตัวยาว 10 ถึง 25 มิลลิเมตรจากนั้นจึงแยกออกเป็นสองง่าม เป็นหลอดเลือดแดงส่วนลงด้านหน้าซ้าย (นอกจากนี้ยังอาจเรียกว่าหลอดเลือดแดงส่วนลงด้านหน้าซ้าย (LAD) และวิโดว์ เมเกอร์) และแขนงเซอร์คัมเฟล็กซ์ของหลอดเลือดแดงหัวใจซ้าย (LCx) นอกจากนี้บางครั้งยังอาจมีหลอดเลือดแดงออกมาเพิ่มเติมอีกที่บริเวณสองง่าม กลายเป็นสามง่าม โดยหลอดเลือดที่แยกเพิ่มออกมานี้เรียกว่า "ramus" หรือ "หลอดเลือดแดงอินเทอร์มิเดียท"
ส่วนที่อยู่ระหว่างเอออร์ตาและสองง่าม เรียกว่า หลอดเลือดแดงหลักซ้าย (LM) ขณะที่คำว่า "LCA" อาจหมายถึงเพียงหลอดเลือดแดงหลักซ้าย หรือหลอดเลือดแดงหลักซ้ายและแขนงทั้งหมด
บางครั้งอาจถูกเรียกว่า "แขนงผนั้งกั้นแรก" (first septal branch) ด้วย
เดร์บิบาเลนเซียโน
เดร์บิบาเลนเซียโน  เป็นชื่อเรียกการแข่งขันฟุตบอลระหว่างสโมสรฟุตบอลบาเลนเซียกับเลบันเต อูเด ทั้งสองสโมสรตั้งอยู่ในเมืองบาเลนเซีย ประเทศสเปน
คอลเลจฮิวเมอร์
คอลเลจฮิวเมอร์  เป็นบริษัทสร้างสรรค์สื่อตลกบนอินเทอร์เน็ต ตั้งอยู่ที่ลอสแอนเจลิส นอกจากการผลิตสื่ออกฉายทางยูทิวบ์แล้ว คอลเลจฮิวเมอร์เคยเปิดให้บริการเว็บไซต์ซึ่งมีบริษัทอินเตอร์แอคทีฟคอร์ป (InterActiveCorp; IAC) เป็นเจ้าของก่อนที่จะถอนทุนไปในเดือนมกราคม ปี 2020 ส่งผลให้ต้องปิดตัวเว็บไซต์ลง นับแต่นั้นมาคอลเลจฮิวเมอร์ยังคงเดินหน้าเผยแพร่สื่อต่าง ๆ บนยูทิวบ์ และบนบริการสตรีมมิงแบบสมัครสมาชิกของคอลเลจฮิวเมอร์ที่เปิดตัวในชื่อ ดร็อปเอาท์ (Dropout) บนไซต์ประกอบด้วยวิดีโอตลกรายวัน และบทความที่สร่างสรรค์โดยทีมตลกและนักเขียนของคอลเลจฮิวเมอร์ นอกจากนี้ยังมีวิดีโอ รูปภาพ บทความ และลิงก์ที่ส่งเข้าร่วมโดยผู้ใช้ คอลเลจฮิวเมอร์ก่อตั้งโดย Josh Abramson และ Ricky Van Veen ในปี 1999
คอลเลจฮิวเมอร์ยังเป็นพาร์ทเนอร์กับเว็บไซต์เสื้อผ้าออนไลน์ บัสเต็ดทีส์ (BustedTees) ภายใต้ชื่อ ซีเอชมีเดีย (CHMedia)
เมื่อวันที่ 8 มกราคม 2020 ไอเอซีได้ประกาศขายบริษัทคอลเลจฮิวเมอร์ให้กับหัวหน้าฝ่ายครีเอทีฟ แซม ไรช์ (Sam Reich) ส่งผลให้พนักงานเกือบทั้งหมดรวมถึงนักแสดงหลักที่เป็นที่คุ้นหน้าคุ้นตาบนยูทิวบ์ของคอลเลจฮิวเมอร์ต้องถูกบังคับลาออก อย่างไรก็ตามแซม ไรช์ ได้ออกมาอธิบายว่าคอลเลจฮิวเมอร์จะยังคงมีพนักงานที่ทำหน้าที่ในระดับโครงสร้าง ซึ่งส่วนใหญ่คือเจ้าหน้าที่ทางเทคนิคเพื่อที่จะปล่อยสื่อต่าง ๆ ที่ได้ถ่ายทำไว้ก่อนหน้าของคอลเลจฮิวเมอร์ออกฉายบนแพลทฟอร์ม ดร็อปเอาท์ เป็นเวลาต่อไปอย่างน้อย 6 เดือน พนักงานครีเอทีฟและนักแสดงหลักคนเดียวที่ยังคงจ้างงานอยู่คือเบรนแนน ลี มูลลิแกน (Brennan Lee Mulligan) จากรายการไดเมนชันทเวนตี้ (Dimension 20)
CollegeHumor
เคร์ต วิลเดิร์ส
เคร์ต วิลเดิร์ส  เกิดเมื่อวันที่ 6 กันยายน ค.ศ. 1963 เป็นนักการเมืองชาวดัตช์ เขาเป็นหัวหน้าพรรคเพื่อเสรีภาพ  ตั้งแต่เขาก่อตั้งขึ้นใน ค.ศ. 2006
แอแดร์ (นักฟุตบอลชาวโปรตุเกส)
แอแดร์ซีตู อังตอนียู มาเซดู ลอปึช ( ; เกิดวันที่ 22 ธันวาคม ค.ศ. 1987) หรือ แอแดร์  เป็นนักฟุตบอลชาวโปรตุเกส ผู้เล่นในตำแหน่งกองหน้าให้กับโลโคโมติฟมอสโกในรัสเซีย และทีมชาติโปรตุเกส
แอแดร์เริ่มอาชีพฟุตบอลใน ค.ศ. 2008 กับสโมสรอากาแดมีกา และได้เซ็นสัญญากับบรากาในอีกสี่ปีถัดมา ในช่วงที่อยู่กับบรากา เขาได้ลงเล่นในปรีไมราลีกาทั้งหมด 143 นัด ยิงได้ 38 ประตู หลังจากนั้น เขาก็ได้ไปเล่นฟุตบอลกับหลายสโมสรในเวลส์ ฝรั่งเศส และรัสเซีย
แอลีเซว
แอลีเซว ปึไรรา ดุช ซังตุช ( ; เกิดวันที่ 1 ตุลาคม ค.ศ. 1983) หรือ แอลีเซว เป็นอดีตนักฟุตบอลชาวโปรตุเกส ผู้เคยเล่นในตำแหน่งแบ็กซ้ายหรือปีกซ้าย
แอลีเซวเริ่มต้นอาชีพกับสโมสรบึลึเน็งซึช ก่อนที่จะเซ็นสัญญากับมาลากาใน ค.ศ. 2007 เขาได้ลงเล่นให้กับมาลาการวม 224 นัด ยิงได้ 27 ประตู (จากทั้งสองช่วงที่เขาได้ลงเล่น) ต่อมาใน ค.ศ. 2014 เขาเซ็นสัญญากับไบฟีกา ซึ่งเขาพาสโมสรชนะเลิศปรีไมราลีกาสามสมัย และถ้วยรางวัลอื่น ๆ อีกหลายรายการตลอดช่วงสี่ปีที่เขาได้ลงเล่นก่อนยุติเส้นทางอาชีพ
แอลีเซวได้ลงเล่นให้กับทีมชาติมาตั้งแต่ ค.ศ. 2009 จนถึง ค.ศ. 2017 โดยเขาเป็นส่วนหนึ่งของทีมชาติโปรตุเกสชุดที่ชนะเลิศฟุตบอลชิงแชมป์แห่งชาติยุโรป 2016
เคร์ต วิลเดร์ส
รายชื่อผู้ที่ได้รับเหรียญรางวัลโอลิมปิก
รายชื่อผู้ที่ได้รับเหรียญรางวัลโอลิมปิก เป็นรายชื่อที่รวบรวมชื่อของนักกีฬาผู้ชนะที่ได้รับเหรียญรางวัลจากการแข่งขันกีฬาโอลิมปิกทุกคนตั้งแต่ปี พ.ศ. 2439 ในโอลิมปิกฤดูร้อน 1896 ซึ่งเป็นการแข่งขันกีฬาโอลิมปิกครั้งแรก ซึ่งจัดอันดับตามชนิดกีฬาในโอลิมปิก หรือสาขากีฬา และแบ่งตามการแข่งขันกีฬาโอลิมปิกแต่ละครั้ง
เสรีอนุรักษ์นิยม
สหภาพเสรี
รายชื่อสหพันธ์กีฬาระหว่างประเทศ
รายชื่อสหพันธ์กีฬาระหว่างประเทศ เป็นรายชื่อที่รวบรวมสมาคมกีฬาระหว่างประเทศที่ได้รับการรับรองจากคณะกรรมการโอลิมปิกสากล ซึ่งแต่ละองค์กรทำหน้าที่เป็นองค์กรด้านการปกครองที่ไม่ใช่องค์กรภาครัฐสำหรับกีฬาและบริหารจัดการกีฬาในระดับโลกโดยส่วนใหญ่มักจะกำหนดกฎระเบียบส่งเสริมกีฬาให้กับผู้ชมที่คาดหวังและแฟนคลับ พัฒนาผู้เล่นและจัดแข่งขันชิงแชมป์โลกและทวีป สหพันธ์กีฬาระหว่างประเทศบางแห่ง เช่น สหพันธ์ว่ายน้ำระหว่างประเทศ และ สหภาพสเกตนานาชาติ อาจดูแลกิจกรรมต่าง ๆ ที่เป็นกีฬาบริบทเดียวกัน เช่น FINA ดูแล ว่ายน้ำ กระโดดน้ำระบำใต้น้ำ โปโลน้ำ โดยนับเป็นสาขากีฬารวมอยู่ในชนิดเดียวเรียกว่า "กีฬาทางน้ำ"
พรรคประชาธิปัตย์ 66
กลุ่มปิม โฟร์เทาน์
ลิลี่ โรช์ฟอร์ต
เกาะนอร์ทจัตแลนดิก
เกาะนอร์ทจัตแลนดิก  หรือ เวนซือเซล-ทือ (Vendsyssel-Thy) เป็นเกาะทางเหนือสุดของประเทศเดนมาร์กและคาบสมุทรจัตแลนด์ แต่เดิมพื้นที่บริเวณนี้ไม่ใช่เป็นเกาะ จนกระทั่งเกิดพายุในเดือนกุมภาพันธ์ ค.ศ. 1825 ทำให้น้ำในทะเลเหนือไหลเชื่อมรวมถึงฟยอร์ด ที่ชื่อ ลิมฟยอร์ดด้วย แต่ก็ยังถือเป็นส่วนหนึ่งของคาบสมุทรจัตแลนด์มากกว่าจะเป็นเกาะ
ทางด้านภูมิศาสตร์ ถือเป็นเกาะใหญ่เป็นอันดับ 2 ของเดนมาร์ก รองจากเกาะเชลลันด์ (ไม่รวมกรีนแลนด์) เกาะมีประชากร 296,700 คน จากข้อมูล 1 มกราคม ค.ศ. 2014
Vendsyssel-Thy
เทพีประชาธิปไตย
เทพีประชาธิปไตย, เทพีประชาธิปไตยและเสรีภาพ, จิตวิญญาณประชาธิปไตย, หรือ เทพีเสรีภาพ  เป็นรูปปั้นสูง 10 เมตร สร้างขึ้นในช่วงการประท้วงที่จัตุรัสเทียนอันเหมิน พ.ศ. 2532 ใช้เวลาสร้าง 4 วัน สร้างด้วยโฟมและเพเพอร์มาร์เชบนโครงโลหะ ผู้จัดสร้างมุ่งหมายให้รูปปั้นนี้มีขนาดใหญ่ที่สุดเท่าที่จะทำได้เพื่อมิให้รัฐบาลรื้อถอนไปโดยง่าย กล่าวคือ รัฐบาลจะต้องเลือกระหว่างทำลายรูปปั้นซึ่งย่อมจะเป็นชนวนให้เกิดการวิพากษ์วิจารณ์นโยบายรัฐบาล หรือยอมให้รูปปั้นตั้งอยู่อย่างนั้น แต่ที่สุดแล้ว วันที่ 4 มิถุนายน พ.ศ. 2532 กองทัพปลดปล่อยประชาชนเข้ากวาดล้างผู้คนออกจากจัตุรัสเทียนอันเหมิน ทำให้รูปปั้นถูกทำลายไปด้วย และนับแต่รูปปั้นนี้ถูกทำลายไป มีการสร้างรูปจำลองและสิ่งรำลึกถึงรูปปั้นนี้ขึ้นทั่วโลก ซึ่งรวมถึงที่ฮ่องกง ซานฟรานซิสโก วอชิงตัน ดี.ซี. และแวนคูเวอร์
เว็ตเติน
เว็ตเติน  เป็นทะเลสาบที่มีพื้นที่ใหญ่เป็นอันดับ 2 ของประเทศสวีเดน รองจากทะเลสาบแวเนิน และใหญ่เป็นอันดับ 6 ของยุโรป มีรูปร่างทะเลสาบเหมือนนิ้วมือยาว ๆ ตั้งอยู่ทางใต้ของประเทศสวีเดน ตั้งอยู่ทางทิศตะวันออกเฉียงใต้ของทะเลสาบแวเนิน ตั้งอยู่ปลายของสแกนดิเนเวีย
ทะเลสาบเวเทิร์น
ภารตมาตา
ภารตมาตา (, ฮินดี จากสันสกฤต ภารตอัมพา Bhāratamba, ; अम्बा "อมฺพา" แปลว่า 'มารดา') หรือเรียกกันว่า มารดาอินเดีย  ในภาษาอังกฤษแบบอินเดีย เป็นบุคลาธิษฐานแห่งชาติของประเทศอินเดีย พระนางมักแสดงออกในลักษณะของสตรีที่ปกคลุมด้วยส่าหรีย้อมสีฝรั่น (Saffron) ถือธงชาติอินเดีย บางครั้งประกบข้างด้วยสิงโตอินเดีย
การสร้างบุคลาธิษฐานให้กับอนุทวีปอินเดียโดยใช้การสร้างพระนางภารตมาตานั้นเริ่มมีในปลายทศวรรษที่ 19 โดยเฉพาะอย่างยิ่งหลังการกบฏอินเดีย ค.ศ. 1857 (Indian Rebellion of 1857) เพื่อต่อต้านการปกครองของบริเตน แนวคิดภารตมาตาเริ่มเป็นที่รับรู้ของผู้คนในฐานะภาพตัวแทนของดินแดนอินเดียเป็นครั้งแรกในปี ค.ศ. 1882 ซึ่งวาดโดย พังกิมจันทระ จัฏโฏปาธยาย (Bankimchandra Chatterjee) ในหนังสือ "อานันทมฐะ" (Anand Math) ของเขา
วีตอร์ ปือไรรา (ผู้จัดการทีมฟุตบอล)
จตุลังคบาท
จตุลังคบาท (คำอ่าน: จะ-ตุ-ลัง-คะ-บาด) เป็นพระตำรวจประจำ 4 เท้าช้างทรงของพระมหากษัตริย์ไทยในยามศึกสงคราม ซึ่งเป็นที่รู้จักกันดีในสงครามยุทธหัตถี ระหว่างสมเด็จพระนเรศวรมหาราชกับพระมหาอุปราชา
จตุลังคบาทปรากฏในการทำยุทธหัตถีของสมเด็จพระนเรศวรมหาราช โดยเมื่อครั้งที่พระเจ้านันทบุเรงได้ให้พระมหาอุปราชายกทัพใหญ่มาตีกรุงศรีอยุธยา สมเด็จพระนเรศวรมหาราชและสมเด็จพระเอกาทศรถทราบข่าวจึงยกทัพหลวงไปตั้งรับ ณ หนองสาหร่าย ช้างพระที่นั่งได้พากันไล่ล่าศัตรู กระทั่งทั้งสองพระองค์ตกอยู่ในวงล้อมของศัตรูโดยไม่รู้ตัว มีเพียงจตุลังคบาทและทหารรักษาพระองค์เท่านั้นที่ติดตามได้ทัน
ซึ่งการจัดตำแหน่งจตุลังคบาทในสมัยสมเด็จพระนเรศวร มีดังนี้:
สมเด็จพระนเรศวร.
สมเด็จพระนเรศวรมหาราช ทรงช้างเจ้าพระยาไชยานุภาพ (พลายภูเขาทอง) มีนายมหานุภาพเป็นตวาญช้าง, ส่วนเจ้ารามราฆพเป็นกลางช้าง และมีจตุลังคบาททำหน้าที่พิทักษ์ช้างทรง (คนนอกถือหอก คนในถือดาบ) ได้แก่:
ทั้งนี้ จากคำให้การชาวกรุงเก่า นายทหารทั้ง 4 ทิศ ผู้ทำหน้าที่เป็นพระตำรวจจตุลังคบาท ยังมีข้อมูลที่ตรงกัน และไม่ตรงกันอยู่บ้าง อันได้แก่ มหาเทพ (ขาดอินทรเทพ), มหามนตรี (ขาดพิเรนทรเทพ), ราชรินทร (ไม่มีพรหรมบริรักษ์), อินทเดช (ไม่มีสุริยภักดี)
สมเด็จพระเอกาทศรถ.
สมเด็จพระเอกาทศรถ ทรงช้างเจ้าพระยาปราบไตรจักร (พลายบุญเรือง) มี "นายแวง" เป็นจตุลังคบาท
ส่วนที่เก๋งจีนคู่หลังเล็ก ในพระราชวังกรุงธนบุรี (หรือพระราชวังเดิม) เขตบางกอกใหญ่ กรุงเทพมหานคร มี "ดาบจตุลังคบาท" และ "ดาบญี่ปุ่นคร่ำทอง" ภายในตู้เดียวกัน ซึ่งด้ามดาบจตุลังคบาทนี้ ทำมาจากงาช้าง รวมถึงมี "ดาบหัวช้าง" ที่มีลักษณะคล้ายกันวางอยู่ข้าง ๆ
ในการจัดฉายภาพยนตร์"พระเจ้าช้างเผือก" ที่ประเทศฟิลิปปินส์ ได้ทำการตลาด ด้วยการจ้างให้มีคนแต่งกายเป็นจตุลังคบาท เดินตามถนนสายต่าง ๆ ทั่วกรุงมะนิลา ส่วนในภาพยนตร์"ต้มยำกุ้ง" ที่นำแสดงโดยจา พนม ตัวละครเอกของเรื่องเป็นผู้สืบทอดวิชาจตุลังคบาท
เดือนธันวาคม พ.ศ. 2561 สามารถ พยัคฆ์อรุณ และสมรักษ์ คำสิงห์ ได้นำทัพนักมวยไทยของตนเข้าแข่งมวยไทยในรายการ จตุลังคบาท ศึกมวยไทยมรดกโลก ซึ่งตั้งชื่อตามผู้ปกป้องการรุกรานจากข้าศึกในประวัติศาสตร์ไทย โดยจัดที่จังหวัดพระนครศรีอยุธยา
มวนดา
มวนดา  เป็นหนึ่งในเมืองที่ใหญ่ที่สุดของประเทศกาบอง ตั้งอยู่ริมถนนแอน3 ของจังหวัดโอโตกูเอ เป็นเมืองสำคัญด้านการทำเหมืองแร่แมงกานีสของโลก จากการสนับสนุนของ "Compagnie Minière de l'Ogooué" (COMILOG) ซึ่งเริ่มทำเหมืองตั้งแต่ปี ค.ศ. 1957 มวนดามีประชากรราว 39,298 คน (ค.ศ. 2010) เป็นเมืองใหญ่เป็นอันดับที่ 2 ของจังหวัดรองจากฟร็องส์วีล เมืองยังอยู่ไม่ไกลจากชายแดนของสาธารณรัฐคองโก อยู่ห่างราว 100 กิโลเมตร
การคัดเลือกเจ้าภาพกีฬาโอลิมปิก
การคัดเลือกเจ้าภาพกีฬาโอลิมปิก เป็นกระบวนการที่คณะกรรมการโอลิมปิกแห่งชาติเลือกเมืองจากภายในอาณาเขตประเทศของตนเพื่อเสนอเป็นเจ้าภาพการแข่งขันกีฬาโอลิมปิก ถ้าหากได้รับคัดเลือกก็จะได้เป็นเจ้าภาพกีฬาพาราลิมปิกโดยอัตโนมัติ ตั้งแต่การก่อตั้งคณะกรรมการโอลิมปิกสากล (IOC) ในปี ค.ศ. 1894 ซึ่งประสบความสำเร็จจากการใช้ชื่อของการแข่งขันกีฬาโอลิมปิกกรีกโบราณเพื่อสร้างการแข่งขันกีฬาสมัยใหม่ ก็มีเมืองที่สนใจคัดเลือกแพื่อป็นเจ้าภาพจัดการแข่งขันกีฬาโอลิมปิกฤดูร้อนหรือฤดูหนาว
Moanda
การเสนอตัวเป็นเจ้าภาพโอลิมปิกฤดูหนาว 2014
รายชื่อเมืองเจ้าภาพกีฬาโอลิมปิก
รายชื่อเมืองเจ้าภาพกีฬาโอลิมปิก เป็นรายชื่อที่รวบรวมเมืองที่ได้รับคัดเลือกเป็นเจ้าภาพจัดแข่งขันกีฬาโอลิมปิกแต่ละครั้ง ทั้งฤดูร้อนและฤดูหนาวตั้งแต่การแข่งขันกีฬาโอลิมปิกตั้งแต่ปี พ.ศ. 2439 ในโอลิมปิกฤดูร้อน 1896 ซึ่งเป็นการแข่งขันกีฬาโอลิมปิกครั้งแรก ตั้งแต่นั้นมาโอลิมปืกฤดูร้อนจะจัดขึ้นทุก 4 ปี เรียกว่า "โอลิมเปียด" แต่ก็ไม่ครบทุกครั้ง ซึ่งมีการแข่งขันกีฬาโอลิมปิกฤดูร้อน 28 ครั้งใน 23 เมืองและการแข่งขันกีฬาโอลิมปิกฤดูหนาว 23 ครั้งใน 20 เมือง นอกจากนี้ฤดูร้อน 3 ครั้ง และฤดูหนาว 2 ครั้ง มีกำหนดที่จะจัดการแข่งขัน แต่ถูกยกเลิกเนื่องจากสงคราม ได้แก่ เบอร์ลิน (ฤดูร้อน) ในปี ค.ศ. 1916; โตเกียว / เฮลซิงกิ (ฤดูร้อน) และซัปโปโร / Garmisch-Partenkirchen (ฤดูหนาว) ในปี ค.ศ. 1940; และลอนดอน (ฤดูร้อน) และ Cortina d'Ampezzo, อิตาลี (ฤดูหนาว) ในปี ค.ศ. 1944 การแข่งขันกีฬาโอลิมปิกฤดูร้อนปี ค.ศ. 1906 ถูกจัดขึ้นอย่างเป็นทางการในกรุงเอเธนส์ แต่อย่างไรก็ตามในปี ค.ศ. 1949 คณะกรรมการโอลิมปิกสากล (IOC) ตัดสินใจที่จะไม่นับการแข่งขันในปี ค.ศ. 1906
พรรคเพื่อเสรีภาพ
พรรคเพื่อเสรีภาพ  เป็นพรรคการเมืองฝ่ายชาตินิยมขวาจัดในประเทศเนเธอร์แลนด์ ก่อตั้งขึ้นเมื่อปี ค.ศ. 2006 โดยเคร์ต วิลเดิร์ส สมาชิกสภาผู้แทนราษฎร และคว้าได้ 9 ที่นั่งในสภาเมื่อการเลือกตั้ง ค.ศ. 2006 ก่อนจะได้มา 24 ที่นั่งในการเลือกตั้งทั่วไปเมื่อ ค.ศ. 2010 จึงได้ตอบรับคำเชิญของนายกรัฐมนตรีมาร์ก รึตเตอในการจัดตั้งรัฐบาล อย่างไรก็ตาม พรรคเพื่อเสรีภาพไม่เห็นด้วยกับมาตรการรัดเข็มขัดของรัฐบาลจึงได้ถอนตัวออกจากแนวร่วมรัฐบาลเมื่อเดือนเมษายน ค.ศ. 2012 นำไปสู่การเลือกตั้งอีกครั้งในปีเดียวกัน โดยพรรคเพื่อเสรีภาพได้มาเพียง 15 ที่นั่ง และได้เข้าร่วมกับฝ่ายค้าน ต่อมาในการเลือกตั้ง ค.ศ. 2017 พรรคเสรีภาพได้ที่นั่ง 20 ที่นั่ง โดยได้คะแนนเสียงเป็นอันดับสอง แต่ไม่ได้เข้าร่วมรัฐบาลผสมของมาร์ก รึตเตอเนื่องจากอุดมการณ์ทางการเมืองที่ต่างกับพรรคร่วมรัฐบาลพรรคอื่น
อุบลพรรณี แครบบ์
สุรชัย คัมภีรญาณนนท์
สุรชัย คัมภีรญาณนนท์ (แต้จิ๋ว : สุ้นไซ้ แซ่ลิ้ม 林) หรือ วินเซนต์ เฟรเดอริค วราห์ (อังกฤษ : Vincent Frederic Varah) อดีตนายกเทศมนตรีเมืองชลบุรี ผู้เป็นที่มาของชื่อ ถนนสุรชัย ในจังหวัดชลบุรี
สุรชัย เกิดเมื่อวันที่ 19 มีนาคม พ.ศ. 2436 ที่อำเภอบ้านบึง จังหวัดชลบุรี เป็นบุตรคนที่ 2 และเป็นบุตรชายคนโตของ กำนันฮวด (สกุลเดิม แซ่ลิ้ม 林) ตำบลมาบไผ่ อำเภอบ้านบึง จังหวัดชลบุรี เกิดกับภรรยาชื่อ ชม
กำนันฮวด (สกุลเดิม แซ่ลิ้ม 林) บิดาของสุรชัยเป็นคนจีนเชื้อสายแต้จิ๋วที่มาตั้งรกรากในประเทศไทย มีที่ดินนับหมื่นไร่ มีโรงสี โรงหีบ และทำการค้าขายพืชผลการเกษตร ด้านครอบครัว กำนันฮวดมีภรรยาและบุตรหลายคน บุตรต่างมีสายสัมพันธ์และได้แตกขยายออกไปใช้หลายนามสกุล เช่น กาญจนานันท์ สิงโตทอง เนื่องจำนงค์ ฯลฯ กำนันฮวดเป็นผู้กว้างขวางมีเจ้านายและแขกผู้ใหญ่แวะเยี่ยมเยียนเสมอ มีความสนิทสนมกับเจ้าพระยาเทเวศร์วงศ์วิวัฒน์ (หม่อมราชวงศ์หลาน กุญชร) ซึ่งนำม้ามาฝากเลี้ยงที่ไร่ บุตรหลานเมื่อเข้ามาที่กรุงเทพฯ จะพำนักที่วังบ้านหม้อของเจ้าพระยาเทเวศร์วงศ์วิวัฒน์เสมอ กำนันฮวดเป็นผู้ทำนุบำรุงศาสนาพุทธ และเป็นศรัทธาหลักของพระวรคุณญาณมุณี (แก้ว) วัดเครือวัลย์ บางปลาสร้อย จังหวัดชลบุรี ปรากฏหลักฐานอยู่ที่ประตูฮวด - เหม ปากทางเข้าวัดเครือวัลย์
สุรชัย มีภริยา 3 คน มีบุตรธิดา รวม 10 คน ดังนี้
สุรชัย ถึงแก่กรรมอย่างสงบ เมื่อวันที่ 8 กันยายน พ.ศ. 2533 สิริอายุ 97 ปี 5 เดือน 20 วัน อัฐิบรรจุอยู่ใน กุฎีคัมภีรญาณนนท์ วัดเขาบางทราย พระอารามหลวง อำเภอเมือง จังหวัดชลบุรี
ด้านการศาสนา.
ปี พ.ศ. 2458 สุรชัยได้อุปสมบท ณ วัดเขาบางทราย ตามคำร้องขอของผู้เป็นยายและพระวินัยธรรม (เภา โสภิโต) วัดเขาบางทราย ด้วยเกรงจะไปนับถือศาสนาอื่น โดยมีสมเด็จพระพุทธโฆษาจารย์ (เจริญ ญาณวโร) ขณะยังเป็นพระธรรมไตรโลกาจารย์ เป็นพระอุปัชฌาย์ ถือเป็นสัทธิวิหาริก ลำดับที่ 390 โดยได้รับฉายาว่า “คมฺภีราโณ”
สุรชัยได้อุปสมบท เป็นระยะเวลา 5 เดือน ระหว่างบวชได้พยายามศึกษาพระพุทธศาสนา จนมีความรู้สอบได้ในวินัยบัญญัติธรรมวิภาค และพุทธานุพุทธประวัติ เมื่อมีเวลาว่าง พระเขมทัสสีชลธีสมานคุณ (เอี่ยม เมฆิโย) เจ้าอาวาสวัดเขาบางทราย ได้ขอให้ช่วยสอนภาษาอังกฤษแก่นักเรียนวัดเขาบางทราย ในจำนวนศิษย์ที่สอน มีนายแพทย์ สง่า วิชพันธ์ อดีตผู้อำนวยการโรงพยาบาลชลบุรี รวมอยู่ด้วย
ปี พ.ศ. 2461 สุรชัยได้สมรสกับเทียน ภริยาคนที่ 2 ที่บ้านตลาดพนัสนิคม อำเภอพนัสนิคม จังหวัดชลบุรี และได้เริ่มกิจการค้าขายที่ท่าแม่น้ำบางปะกง ตลาดท่าตะกูด อำเภอพานทอง จังหวัดชลบุรี เป็นเวลา 3 เดือน ก่อนย้ายมาค้าขายที่ตลาดบางปลาสร้อย อำเภอเมือง จังหวัดชลบุรี โดยใช้ชื่อร้าน “คัมภีรญาณ” ตามฉายาที่ได้รับจากสมเด็จพระพุทธโฆษาจารย์ (เจริญ ญาณวโร) ต่อมาเมื่อธุรกิจเติบโตขึ้น จึงได้ขยายกิจการโดยค้าขายทุกอย่างตั้งแต่อาวุธปืน เครื่องชั่งตวง จักรเย็บผ้า น้ำตาล (รับมาจากโรงหีบของกำนันฮวด) และเครื่องสังฆทาน
สุรชัยได้เริ่มเข้าสู่การเมืองของเมืองชลบุรี ตั้งแต่ ปี พ.ศ. 2473 ซึ่งเป็นช่วงเปลี่ยนผ่านการเปลี่ยนแปลงรูปแบบการปกครองของเมืองชลบุรี จากช่วงที่ 2 (หลัง พ.ศ. 2440 - 2475) มาเป็นช่วงที่ 3 (ตั้งแต่ พ.ศ. 2475 - ปัจจุบัน) ดังนี้
น่วม เศรษฐจันทร
นพ.น่วม เศรษฐจันทร เกิดที่ อำเภอเมือง จังหวัดนครราชสีมา สมรสกับ พญ.สำเนียง คัมภีรญาณนนท์ (ญ.) ธิดาของ สุรชัย คัมภีรญาณนนท์ กับ ภริยาคนที่ 2 เทียน คัมภีรญาณนนท์ (ญ.) มีบุตรธิดา 3 คน ดังนี้
นพ.น่วม ถึงแก่อนิจกรรมอย่างสงบ เมื่อวันที่ 13 ธันวาคม พ.ศ. 2553 และได้ประกอบพิธีพระราชทานเพลิงศพ ณ วัดพระศรีมหาธาตุวรมหาวิหาร แขวงอนุสาวรีย์ เขตบางเขน กรุงเทพมหานคร
โบสถ์น้อยนักบุญฟรังซิสเซเวียร์
โบสถ์น้อยนักบุญฟรังซิสเซเวียร์  เป็นโบสถ์น้อยแห่งหนึ่งบนเกาะโกโลอานี มาเก๊า ประเทศจีน สร้างเมื่อ ค.ศ. 1928 บริเวณชายฝั่งด้านตะวันตกเฉียงใต้ของเกาะ ตั้งอยู่ใกล้กับอนุสาวรีย์ปราบโจรสลัด ค.ศ. 1910
โบสถ์น้อยนี้เคยเป็นที่ประดิษฐานพระธาตุศักดิ์สิทธิ์หลายชิ้น ได้แก่ พระธาตุของมรณสักขีทั้ง 26 องค์ของญี่ปุ่นที่ถูกตรึงกางเขนที่นางาซากิเมื่อ ค.ศ. 1597 รวมทั้งคริสตังญี่ปุ่นบางคนที่ถูกสังหารช่วงกบฏชิมาบาระ เมื่อ ค.ศ. 1637 ปัจจุบันพระธาตุทั้งหมดถูกเคลื่อนย้ายไปที่พิพิธภัณฑ์ศิลปะและห้องเก็บศพใต้โบสถ์อันศักดิ์สิทธิ์ซึ่งเปิดใน ค.ศ. 1996 และพระธาตุที่สำคัญอีกอย่างคือกระดูกท่อนแขนของนักบุญฟรังซิสเซเวียร์ซึ่งเสียชีวิตตั้งแต่ ค.ศ. 1552 ปัจจุบันถูกย้ายไปเก็บรักษาไว้ ณ โบสถ์และสามเณราลัยนักบุญยอแซฟ เขตเซาโลวเรงซู
233 Asterope
247 Eukrate
โบสถ์คาทอลิกลาซ่า
โบสถ์คาทอลิกลาซ่า หรือ โบสถ์น้อยลาซ่า เป็นโบสถ์คริสต์นิกายโรมันคาทอลิกแห่งแรกในเขตปกครองตนเองทิเบต ประเทศจีน ก่อตั้งขึ้นเมื่อ ค.ศ. 1725 ก่อนสูญหายใน ค.ศ. 1745
ฟรันเชสโก เดลลา เปนนา  และโดเมนีโก ดา ฟาโน  นักบวชกาปูชินชาวอิตาลีพร้อมด้วยคณะภราดาน้อยกาปูชินเดินทางเข้าสู่ลาซ่าเมื่อ ค.ศ. 1719 เพื่อเผยแผ่ศาสนาแข่งกับอิปโปลีโต เดซีเดรี  นักบวชคณะเยสุอิต ที่สุดสันตะสำนักเลือกให้คณะกาปูชินขออนุญาตรัฐบาลท้องถิ่นทิเบตในการก่อสร้างโบสถ์ขึ้น
ทะไลลามะที่ 7 ทรงอนุญาตให้มีการสร้างโบสถ์ ณ จุดสูงสุดของเมือง ต่อมาฟรันเชสโก เดลลา เปนนาและคณะเดินทางกลับกรุงโรมใน ค.ศ. 1737 พื้นที่ดังกล่าวมีผู้รับเชื่อเพียง 26 คน
เฉลิม พงษ์สวัสดิ์
พลตรี เฉลิม พงษ์สวัสดิ์ เป็นอดีตรัฐมนตรีช่วยว่าการกระทรวงศึกษาธิการของไทย ในรัฐบาลจอมพล แปลก พิบูลสงคราม เมื่อปี พ.ศ. 2500 เป็นอดีตสมาชิกสภาผู้แทนราษฎรจังหวัดลพบุรี 2 สมัย สมาชิกสภาผู้แทนราษฎรแบบแต่งตั้ง 1 สมัย และเป็นอดีตหัวหน้าพรรคประชาราษฎร์
พลตรี เฉลิม ได้รับแต่งตั้งเป็นเป็นสมาชิกสภาผู้แทนราษฎรประเภทที่ 2 ในสภาผู้แทนราษฎรไทย ชุดที่ 6 ปี พ.ศ. 2494 ในสภาผู้แทนราษฎรไทย ชุดที่ 7 (26 กุมภาพันธ์ พ.ศ. 2495 - 25 กุมภาพันธ์ พ.ศ. 2500) ต่อมาได้หันไปลงสมัครรับเลือกตั้งสมาชิกสภาผู้แทนราษฎรจังหวัดลพบุรี ในนามพรรคเสรีมนังคศิลาของจอมพล ป.พิบูลสงคราม ในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 และได้รับแต่งตั้งเป็นรัฐมนตรีช่วยว่าการกระทรวงศึกษาธิการ หลังการเลือกตั้งครั้งนั้น แต่ก็ทำหน้าที่ได้เพียง 6 เดือน ก็พ้นจากตำแหน่งเนื่องจากคณะทหารได้ทำการรัฐประหารยึดอำนาจ เมื่อวันที่ 16 กันยายน พ.ศ. 2500 โดยมีจอมพลสฤษดิ์ ธนะรัชต์ ผู้บัญชาการทหารบก เป็นหัวหน้าคณะรัฐประหาร แได้จัดให้มีการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 พลตรี เฉลิม ก็ได้ลงสมัครและได้รับเลือกตั้งเป็น ส.ส.ลพบุรี สมัยที่ 2 โดยไม่สังกัดพรรคการเมืองใด
หลังจากการเลือกตั้งปลายปี พ.ศ. 2500 พลตรี เฉลิม ได้จัดตั้งพรรคประชาราษฎร์ขึ้น และทำหน้าที่เป็นหัวหน้าพรรค โดยเป็นการรวมกลุ่มกันของอดีตสมาชิกพรรคเสรีมนังคศิลา เพื่อทำการเปิดอภิปรายไม่ไว้วางใจรัฐบาลถนอม กิตติขจร ร่วมกับพรรคประชาธิปัตย์
พลตรี เฉลิม ได้มีส่วนริเริ่มในการก่อตั้งโรงเรียนหลายแห่ง เช่น โรงเรียนโคกกะเทียมวิทยาลัย ซึ่งจัดตั้งขึ้นเพื่อรองรับการศึกษาของเยาวชนซึ่งเป็นบุตรหลานของทหารสังกัดศูนย์การทหารปืนใหญ่ และ กองบิน 2 ในช่วงที่พลตรี เฉลิม ดำรงตำแหน่งผู้บัญชาการศูนย์การทหารปืนใหญ่ โรงเรียนวัดพานิชธรรมิการาม และการฟื้นฟูโรงเรียนทีปังกรวิทยาพัฒน์ (วัดน้อยใน) ในพระราชูปถัมภ์ฯ (พ.ศ. 2497)
พลตรี เฉลิม ถึงแก่กรรมและมีงานพระราชทานเพลิงศพ ณ วัดโสมนัสราชวรวิหาร เมื่อวันที่ 20 ธันวาคม พ.ศ. 2508
เขาเปญญา
เขาเปญญา  หรือ เขาไซ้หม่งเจิ่ง  เป็นเนินเขาตั้งอยู่ในเขตเซาโลเร็งซู มาเก๊า ประเทศจีน มีความสูง 62.7 เมตรจากระดับน้ำทะเล บนยอดเขาเป็นที่ตั้งของโบสถ์น้อยแม่พระเปญญา รอบ ๆ เขามีตลาด โรงแรม และภัตตาคาร
พระยาลัดพลีธรรมประคัลภ์
สวนหย่อมขนาดเล็ก
สวนหย่อมขนาดเล็ก หรือ สวนหย่อมขนาดเล็กย่านชุมชน  เป็นสวนสาธารณะประเภทหนึ่ง มีขนาดเล็ก เป็นที่ดินธรรมดาอาจมีขนาดพื้นที่เพียง 1 บล็อก แต่ไม่เกิน 2 ไร่ โดยมากเป็นสวนที่คั่นอยู่ระหว่างอาคาร อาจพัฒนาจากพื้นที่ว่างหรือรกร้าง บริเวณใต้ทางด่วน ริมคลอง หรือริมทางรถไฟ มีการปรับภูมิทัศน์ให้กลายเป็นพื้นที่สีเขียว เป็นปอดขนาดเล็กของเมือง และเป็นจุดนัดพบของประชาชนที่อยู่ในบริเวณนั้น
สวนหย่อมขนาดเล็กจะมีลักษณะดังนี้
อย่างไรก็ตามต้นไม้ที่ปลูกบนทางเท้าและพื้นที่จอดรถ หรือสวนหย่อมขนาดน้อยตามร้านค้าก็อาจนับเป็นสวนหย่อมขนาดเล็กได้
ทางรถไฟสายเวียงจันทน์-บ่อเต็น
อึมเบยา
อึมเบยา (Mbeya) เป็นนครตั้งอยู่ทางตะวันตกเฉียงใต้ของประเทศแทนซาเนีย ในทวีปแอฟริกา เมืองมีประชากร 280,000 คน เป็นเมืองหลวงของแคว้นอึมเบยา แคว้นซึ่งมีประชากรราว 2 ล้านคน
อึมเบยาเป็นเมืองแรกที่เจอหากเดินทางมาทางบกจากประเทศเพื่อนบ้าน แซมเบีย เมืองตั้งอยู่ระดับความสูง 1,700 เมตร ภาษาทางการคือภาษาสวาฮิลีและมีการสอนภาษาอังกฤษตามโรงเรียน
Mbeya
คณะครุศาสตร์ มหาวิทยาลัยราชภัฏศรีสะเกษ
คณะครุศาสตร์ มหาวิทยาลัยราชภัฎศรีสะเกษ  เป็น คณะวิชา สังกัด มหาวิทยาลัยราชภัฏศรีสะเกษ
คณะครุศาสตร์ มหาวิทยาลัยราชภัฎศรีสะเกษ เดิมเป็นภาควิชาศึกษาศาสตร์ และศูนย์ครุ ในสังกัดคณะศิลปศาสตร์และวิทยาศาสตร์ ต่อมาในความเห็นชอบสภามหาวิทยาลัยลัยราชภัฎศรีสะเกษ ในการประชุมครั้งที่ 8/2556 เมื่อวันที่ 21 กันยายน 2556 สภามหาวิทยาลัยได้จัดตั้งหน่วยงานภายในมหาวิทยาลัยราชภัฎศรีสะเกษระดับคณะหรือเทียบเท่าคณะ ดังนี้
๑) คณะครุศาสตร์
๒) คณะมนุษยศาสตร์และสังคมศาสตร์
๓) คณะบริหารธุรกิจและการบัญชี
๔) วิทยาลัยกฎหมายและการปกครอง
๕) สำนักส่งเสริมและบริการวิชาการ
แคว้นกาฆามาร์กา
แคว้นกาฆามาร์กา  เป็นแคว้นหนึ่งในประเทศเปรู มีเมืองเอกคือกาฆามาร์กา ตั้งอยู่ทางตอนเหนือของประเทศและมีชายแดนติดกับเอกวาดอร์ ตั้งอยู่ที่ความสูงถึง 2,700 เมตร (8,900 ฟุต) เหนือระดับน้ำทะเลในเทือกเขาแอนดีส ซึ่งเป็นเทือกเขาที่ยาวที่สุดในโลก ในอาณาเขตของแคว้นมีส่วนของป่าดิบชื้นแอมะซอนอยู่ด้วย
โบสถ์น้อยแม่พระเปญญา
โบสถ์น้อยแม่พระเปญญา  เป็นโบสถ์น้อยแห่งหนึ่งตั้งอยู่บนยอดเขาเปญญา เขตเซาโลวเรงซู มาเก๊า ประเทศจีน
พื้นที่ของโบสถ์ได้รับการบริจาคจากคณะออกัสติเนียน สร้างเพื่ออุทิศแก่แม่พระเปญญาแห่งฝรั่งเศสเมื่อ ค.ศ. 1622 โดยตกเป็นสมบัติของคณะออกัสติเนียนจนถึง ค.ศ. 1834 หลังถูกขับออกจากมาเก๊า ภายหลังมีการก่อสร้างโบสถ์ขึ้นใหม่ใน ค.ศ. 1837 เพื่อใช้เป็นที่พำนักของบิชอป ส่วนอาคารโบสถ์ปัจจุบันสร้างใหม่อีกครั้งใน ค.ศ. 1935
แคว้นกาคามาร์กา
ลูบูมบาชี
ลูบูมบาชี (Lubumbashi) หรือชื่อเดิมคือ เอลิซาเบทวิลล์ (Élisabethville) และ เอลิซาเบทสตัด (Elisabethstad) เป็นนครในสาธารณรัฐประชาธิปไตยคองโก เป็นเมืองใหญ่เป็นอันดับ 2 ของประเทศ รองจากเมืองหลวงประเทศ กรุงกินชาซา ลูบูมบาชีเป็นเมืองหลวงเหมืองของประเทศ เป็นศูนย์กลางบริษัททำเหมืองที่ใหญ่ที่สุดในประเทศ เมืองมีประชากรราว 1.5 ล้านคน
คเณศวิสรชัน
อึมบูจีไมอี
อึมบูจีไมอี (Mbuji-Mayi) เดิมชื่อ บาควังกา (Bakwanga) เป็นเมืองหลวงของจังหวัดกาซาอีออเรียงตาล สาธารณรัฐประชาธิปไตยคองโก เป็นเมืองใหญ่เป็นอันดับ 3 ของประเทศ รองจากกรุงกินชาซา และลูบูมบาชี ข้อมูลประชากรในปี ค.ศ. 2010 มีราว 1,480,000 คน และข้อมูลในปี ค.ศ. 2008 มีราว 3,500,000 คน
แม้จะเป็นเมืองใหญ่ แต่ยังคงตั้งอยู่ห่างไกลจากจังหวัดโดยรอบหรือกรุงกินชาซาและลูบูมบาชี สามารถเดินทางได้จากสนามบินอึมบูจีไมอี
Mbuji-Mayi
หมู่เกาะแมสคารีน
หมู่เกาะแมสคารีน  เป็นกลุ่มเกาะในมหาสมุทรอินเดีย ทางตะวันออกของมาดากัสการ์ หมู่เกาะประกอบด้วยมอริเชียส เรอูนียง และร็อดริก ชื่อของหมู่เกาะมาจากชื่อนักเดินเรือชาวโปรตุเกส เปดรู มัสกาเรยัส ผู้เดินทางมาที่นี่เป็นคนแรกเมื่อเดือนเมษายน ค.ศ. 1512
ทางหลวงแผ่นดินหมายเลข 3496
ทางหลวงแผ่นดินหมายเลข 3496 (สายดอนเจดีย์ - ปากดง) หรือเรียกกันอีกชื่อว่า สายมะขามเฒ่า - อู่ทอง เป็นทางหลวงแผ่นดินในจังหวัดสุพรรณบุรี มีระยะทางตลอดทั้งสาย 27.175 กิโลเมตร ถนนขนาด 2 ช่องจราจรสวนทาง โดยทางหลวงสายนี้เริ่มต้นบนทางหลวงแผ่นดินหมายเลข 3264 และทางหลวงชนบท สพ.4059 ที่ อำเภอดอนเจดีย์ ไปทางทิศเหนือขนานคลองมะขามเฒ่า - อู่ทอง พาดผ่านพื้นที่อำเภอสามชุก อำเภอเดิมบางนางบวช และสิ้นสุดบนทางหลวงแผ่นดินหมายเลข 3350 และทางหลวงชนบท ชน.4054 ในอำเภอเดิมบางนางบวช เป็นเส้นทางในความรับผิดชอบของแขวงทางหลวงสุพรรณบุรีที่ 1
ร็อดริก
ร็อดริก ( ; ) เป็นเกาะปกครองตนเองของสาธารณรัฐมอริเชียส มีพื้นที่ ตั้งอยู่ในมหาสมุทรอินเดีย ราว ทางทิศตะวันออกของเกาะมอริเชียส เป็นส่วนหนึ่งของหมู่เกาะแมสคารีน เป็นเกาะภูเขาไฟรายล้อมด้วยแนวปะการัง ในอดีตเคยเป็นเขตที่ 10 ของมอริเชียส แต่ได้รับสถานะปกครองตนเองเมื่อวันที่ 10 ธันวาคม ค.ศ. 2002 เมืองหลวงของเกาะคือ พอร์ตมาทูริน
ประชากรบนเกาะเป็นชาวมอริเชียส จากข้อมูลปี ค.ศ. 2014 มีประชากร 41,669 คน ประชากรส่วนใหญ่มีเชื้อสายผสมระหว่างชาวแอฟริกากับยุโรป เศรษฐกิจขึ้นอยู่กับการจับปลา การทำไร่ งานฝีมือ และการท่องเที่ยว
พรรคสังคมนิยม (เนเธอร์แลนด์)
พรรคสังคมนิยม  เป็นพรรคการเมืองในประเทศเนเธอร์แลนด์ฝ่ายสังคมนิยมประชาธิปไตย หรือฝ่ายซ้าย
ครุนลิงกส์
ครุนลิงกส์  เป็นพรรคการเมืองสีเขียวในประเทศเนเธอร์แลนด์ มีชื่อในภาษาอังกฤษว่า GreenLeft ที่หมายถึงพรรคสีเขียวฝ่ายซ้ายนั่นเอง ก่อตั้งเมื่อวันที่ 1 มีนาคม ค.ศ. 1989 โดยเป็นการรวมตัวกันของพรรคฝ่ายซ้าย 4 พรรคในอดีตฟ มีอุดมการณ์เน้นการรักษาสิ่งแวดล้อม ส่งเสริมสังคม และมีใจเปิดกว้าง
โอซากะดาร์บี
โอซากะดาร์บี (Osaka derby) เป็นชื่อเรียกการแข่งขันฟุตบอลระหว่างกัมบะ โอซากะกับเซเรซโซ โอซากะ ทั้งสองสโมสรตั้งอยู่ในจังหวัดโอซากะ ประเทศญี่ปุ่น
พรรคการเมืองปฏิรูป
พรรคการเมืองปฏิรูป  เป็นพรรคการเมืองที่นิยมลัทธิคาลวินออร์ทอดอกซ์ในประเทศเนเธอร์แลนด์ คำว่าปฏิรูปนี้ไม่ได้หมายถึงการปฏิรูปการเมือง แต่เป็นคำที่มีความหมายเดียวกับลัทธิคาลวินซึ่งเป็นสาขาหลักของนิกายโปรเตสแตนต์ในศาสนาคริสต์ พรรคนี้เป็นหนึ่งในพรรคการเมืองที่เก่าแก่ที่สุดในเนเธอร์แลนด์ ปัจจุบันเป็นเป็นพรรคฝ่ายค้านที่มีอุดมการณ์ทางออร์ทอดอกซ์
พอร์ตฮาร์คอร์ต
พอร์ตฮาร์คอร์ต (; Ikwerre: "Igwuocha"; Pidgin: "Po-ta-kot"; Igbo: Ugwu Ọcha) เป็นเมืองที่ใหญ่ที่สุดและเป็นเมืองหลวงของรัฐริเวอส์ ประเทศไนจีเรีย ตั้งอยู่ริมฝั่งแม่น้ำบอนนี และตั้งอยู่บนสามเหลี่ยมปากแม่น้ำไนเจอร์ จากข้อมูลปี ค.ศ. 2016 เขตเมืองของพอร์ตฮาร์คอร์ตมีประชากรราว 1,865,000 คน เพิ่มขึ้นจากปี ค.ศ. 2006 ที่ 1,382,592 คน